Diari Oficial de la Generalitat Valenciana


Sumari del DOGV 5665, del 21-12-2007 (2007/14139)

Informació pública del concurs per a la selecció d'agent urbanitzador per al desenvolupament i execució del Programa d'Actuació Integrada de la Unitat d'Execució número 2 del Sector PRI Solycam del PGOU d'Alcoi.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14328


Data del document
:   26-11-2007

Organisme emissor
:   Agrupació d'Interés Urbanístic de la UE núm. 2 del Sector Pri Solycam d'Alcoi

Tipus de document
:   Informació Pública

Descriptors 

:   * Alcoi
    * pla d'urbanisme

Informació pública del concurs per a la selecció d'agent urbanitzador per al desenvolupament i execució del Programa d'Actuació Integrada de la Unitat d'Execució número 2 del Sector PRI Solycam del PGOU d'Alcoi. [2007/14966]  
El Ple de l'Ajuntament d'Alcoi, en la sessió celebrada el dia 18 de maig de 2007, va acordar iniciar el procediment de concurs per a la selecció d'agent urbanitzador per al desenvolupament i l'execució del Programa d'Actuació Integrada de la Unitat d'Execució Número 2 del Sector PRI Solycam, acord en què es van aprovar les bases particulars per a la programació de l'actuació integrada de la referida unitat d'execució, publicades en el Butlletí Oficial de la Província d'Alacant el dia 26 de juliol de 2007. La informació pública de l'inici de concurs per a la selecció d'urbanitzador, per gestió indirecta, del PAI de la UE núm. 2 del Sector PRI Solycam, ha sigut publicada en el Diari Oficial de la Comunitat Valenciana de 28 de setembre de 2007 i ha sigut remesa al Diari Oficial de la Unió Europea el dia 5 de setembre de 2007 per a la corresponent publicació.  
L'instrument urbanístic sobre el qual versa l'indicat programa és el Pla de Reforma Interior del Sector PRI Solycam, aprovat definitivament pel Ple de l'Ajuntament d'Alcoi, en sessió celebrada el dia 27 de febrer de 2004, i la seua documentació refosa en sessions plenàries de dates 25 de febrer de 2005 i 24 de febrer de 2006. La unitat d'execució número 2 a què es refereix aquest programa té una superfície de 79.914,43 m² i la seua ordenació ve determinada en el PRI aprovat.  
L'Agrupació d'Interès Urbanístic de la Unitat d'Execució Número 2 del Sector PRI Solycam, amb domicili a Alcoi, carrer del Cine Monterrey, número 3 i CIF G-53912838, a l'efecte d'iniciar la informació pública de la seua proposta de programa, ha atorgat acta de protocol·lització davant el notari d'Alcoi, Eugenio Pérez Almarche, que té el seu domicili a l'avinguda del País Valencià, número 54, d'Alcoi, i en el termini d'un mes comptat des de la publicació de l'anunci en el Diari Oficial de la Comunitat Valenciana, qualsevol persona podrà comparèixer, en horari d'atenció al públic, bé a l'expressada notaria, bé a l'Ajuntament d'Alcoi, a l'efecte de consultar els documents dipositats i presentar al·legacions.  
Aquest anunci servirà de notificació, a l'efecte de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals desconeguts o en parador ignorat, i per als qui hagen rebutjat la notificació o aquesta no haja pogut practicar-se.  
Alcoi, 26 de novembre de 2007.- El president: Jaime Linares Ferrero.